Diari Oficial de la Generalitat Valenciana


Sumari del DOGV 5123, del 27-10-2005 (2005/11026)

RESOLUCIÓ de 3 d'octubre de 2005, del director general d'Energia, per la qual s'atorga autorització administrativa a Iberdrola Distribución Eléctrica, SAU, per a la instal·lació del segon circuit de la línia elèctrica a 132 kV entre la ST Chiva i la ST Vilamarxant, en el tram comprés entre els suports núm. 33 al núm. 55 de la línia Buñol-l'Eliana-Torrent i del suport núm. 55 al núm. 9 de la línia Vilamarxant a Buñol-Torrent-Paterna, en els termes municipals de Chiva, Cheste i Vilamarxant, a la província de València, s'aprova el projecte d'execució i es declara en concret la seua utilitat pública (ATLINE /2000/32).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/11939


Data del document
:   03-10-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vilamarxant
    * Chiva
    * Cheste
    * empresa privada
    * subministrament d'energia elèctrica

RESOLUCIÓ de 3 d'octubre de 2005, del director general d'Energia, per la qual s'atorga autorització administrativa a Iberdrola Distribución Eléctrica, SAU, per a la instal·lació del segon circuit de la línia elèctrica a 132 kV entre la ST Chiva i la ST Vilamarxant, en el tram comprés entre els suports núm. 33 al núm. 55 de la línia Buñol-l'Eliana-Torrent i del suport núm. 55 al núm. 9 de la línia Vilamarxant a Buñol-Torrent-Paterna, en els termes municipals de Chiva, Cheste i Vilamarxant, a la província de València, s'aprova el projecte d'execució i es declara en concret la seua utilitat pública (ATLINE /2000/32). [2005/M11324]  
Vist l'escrit presentat de data 19 de gener de 2000 per Iberdrola Ingeniería y Consultoría, SA, amb domicili a efectes de notificacions a l'avinguda de Burgos, 8, B, 28532 Madrid, en representació d'Iberdrola, SA, davant del servici competent en matèria d'energia de València, pel qual sol·licita que se li concedisca autorització administrativa per a la instal·lació del segon circuit de la línia elèctrica a 132 kV entre la ST Chiva i la ST Vilamarxant, en el tram comprés entre els suports núm. 33 al núm. 55 de la línia Buñol-l'Eliana-Torrent i del suport núm. 55 al núm. 9 de la línia Vilamarxant a Buñol-Torrent-Paterna, en els termes municipals de Chiva, Cheste i Vilamarxant, a la província de València, s'aprove el projecte d'execució i es declare en concret la seua utilitat pública. Al mencionat escrit s'adjuntava el projecte tècnic per a l'execució de la citada instal·lació, firmat per l'enginyer industrial Sr. Alfonso Sánchez Brizuela i visats pel Col·legi Oficial d'Enginyers Superiors Industrials de la Comunitat Valenciana i Albacete, demarcació de València, de data 13 de desembre de 1999.  
Vist que s'ha realitzat la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i respecte de les parcel·les que en la relació de béns i drets afectats s'indiquen en els article 52 i 53 de la Llei 54/1997, del Sector Elèctric, per mitjà d'anuncis en el Butlletí Oficial de la Província de València el dia 11 de gener de 2005, en el Diari Oficial de la Generalitat Valenciana de l'1 de febrer de 2005 i en el diari de premsa Las Provincias del dia 2 de maig de 2005, així com exposada en els taulers d'edictes dels ajuntaments afectats.  
D'acord amb la documentació que obra en l'expedient, no s'han presentat al·legacions a la mencionada sol·licitud dins del termini establit reglamentàriament.  
Vist que, de conformitat amb el que establix el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments afectats pel projecte, la separata de la part d'este als efectes d'establir l'oportú condicionat tècnic. En contestació al dit escrit, les entitats locals afectades van informar, en síntesi, el següent:  
L'Ajuntament de Chiva va manifestar en el seu informe, com a únic condicionant, la imposició al contractista de les obres de les condicions de seguretat contingudes en l'ordenança reguladora d'edificis i obres, així com les previstes en l'estudi de seguretat i salut.  
L'Ajuntament de Cheste emet informe desfavorable al traçat proposat per l'empresa peticionària ja que no s'han efectuat consultes prèvies per a poder ajustar el traçat de forma consensuada per a pal·liar la incidència sobre zones de desenrotllament urbanístic a curt i mitjà termini i igualment per no tindre en compte que el traçat de la línia travessa una zona de llacuna prevista per la Confederació Hidrogràfica del Xúquer en el seu projecte de laminació d'avingudes i gestió dels recursos hídrics en la conca alta i mitjana de l'Albufera de València.  
L'Ajuntament de Vilamarxant realitza una sèrie de consideracions mediambientals, i es comunica la seua disconformitat amb la instal·lació projectada i sol·licita que el peticionari propose una traça de la instal·lació fora de l'àrea d'esmortiment d'impactes del Paratge Natural Municipal de les Rodanes, o, si no n'hi ha, una bateria de mesures preventives, correctores i compensatòries que facen acceptable la instal·lació i un programa de vigilància ambiental que garantisca que l'afectació sobre el medi siga la menor possible.   
Vist que remeses al sol·licitant les condicions presentades pels ajuntaments referits, va manifestar en síntesi el següent:  
Respecte del remés per l'Ajuntament de Chiva, va mostrar la seua conformitat amb el contingut d'este.  
Quant a l'informe de l'Ajuntament de Cheste, es contesta que el traçat del segon circuit que se sol·licita és el mateix que ja existix en este terme municipal, i no es produïxen noves afectacions o modificacions, ni encreuaments nous, que permetrà garantir els estàndards de qualitat en el subministrament elèctric en la zona, així com aprofitar la infraestructura elèctrica ja existent i evitar la duplicitat de línies.  
Respecte del que s'ha remés per l'Ajuntament de Vilamarxant, manifestava que el traçat del segon circuit que es pretén amb la instal·lació projectada és el mateix que ja existix en este terme municipal, i no es produïxen noves afectacions o de cap tipus de modificació, ni produïxen nous o diferents encreuaments als ja existents. Que, quant a la possible afectació de l'avifauna, l'empresa no té cap inconvenient a senyalitzar els cables de terra en aquells trams més conflictius i que respecte a l'afectació del camins ramaders se sol·licitarà la corresponent autorització.  
Vist que traslladada novament als ajuntaments citats la contestació de l'empresa peticionària, tots ells van informar favorablement la instal·lació projectada.  
Vist que de conformitat amb allò que s'ha establit en l'article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:  
RENFE, manteniment d'Infraestructures, sense que conste en l'expedient cap contestació a pesar de la reiteració efectuada pel Servici Territorial.  
Servici Territorial de Carreteres de València de la Conselleria d'Obres Públiques, Urbanisme i Transport, que una vegada sol·licitades les dades i els documents diversos, pel Servici Territorial d'Energia, es va comunicar que estos no estan inclosos en el procediment reglat.  
No consta en l'expedient cap contestació posterior a pesar de la reiteració efectuada pel Servici Territorial.  
Confederació Hidrogràfica del Xúquer, la qua accedix al que s'ha sol·licitat i condiciona de forma específica el que per indicació de l'àrea d'explotació de la direcció tècnica s'informa que està en fase de redacció el projecte de canalització de Chiva, per la qual cosa no és possible determinar en este moment les seccions finals de la canalització del dit llit, per tant, l'autorització es concedix provisionalment, condicionada que quan es redacte el dit projecte de canalització i es porte a execució, l'interessat ajustarà, a la seua costa i si fóra necessari, les modificacions que foren necessàries, i s'hauran de respectar les directrius que se li marquen en este moment des de la direcció tècnica de la Confederació, perquè les seues obres siguen compatibles amb les de l'estat.  
Telefónica de España, SA, contesta amb la manifestació que no hi ha cap inconvenient a l'execució dels treballs.  
Vist que remeses al sol·licitant les condicions presentades pels organismes referits, va prestar la seua conformitat al contingut d'estos, i sol·licita que es continue el tràmit per a accedir a la sol·licitud plantejada.  
Vist que, de conformitat amb allò que s'ha establit en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, es va oficiar als ajuntaments afectats pel projecte i se sol·licita un informe sobre l'adaptació d'este al planejament urbanístic vigent.  
Es va informar per part de les entitats locals amb idèntic contingut a l'expressat en l'informe previst en el Reial Decret 1.955/2000, d'1 de desembre, anteriorment expressat.  
Vist que com a antecedents del projecte presentat figuren els següents:  
La instal·lació de la línia existent entre el suport núm. 157 de la línia l'Eliana-Torrent a la ST Buñol va ser autoritzada i declarada d'utilitat pública per la Direcció General d'Energia del Ministeri d'Indústria i Energia de data 31 d'octubre de 1975, i la seua acta de posada en marxa de data 22 de gener de 1976.  
La instal·lació de la línia existent entre la ST de Chiva i la línia Buñol-l'Eliana-Torrent va ser autoritzada i declarada d'utilitat pública per la Direcció General d'Energia del Ministeri d'Indústria i Energia de data 9 de juliol de 1979, i la seua acta de posada en marxa de data 11 de setembre de 1979.  
La instal·lació de la línia entre la ST Vilamarxant a la línia Buñol-Torrent-Paterna autoritzada i declarada d'utilitat pública de data 10 de març de 1995, així com l'acta de posada en marxa de data 27 de setembre de 1995.  
Vist que consta en l'expedient la contestació efectuada per la Direcció General de Planificació i Gestió del Medi de la Conselleria de Medi Ambient de data 2 de novembre de 1999 a petició de la consulta efectuada per Iberdrola Ingeniería y Consultoría, en relació amb la línia que s'autoritzarà, de la qual, del contingut que en esta figura, es transcriuen les conclusions següents:  
«Per tant, es considera que la instal·lació del segon circuit de la mencionada línia no es troba subjecte a la Llei 2/1989, de 3 de març, d'Impacte Ambiental, i Reglament aprovat per Decret 162/1990, màximament quan alguna de les afectacions més importants en la instal·lació de la línia com a creació d'accessos, eliminació de vegetació, impacte paisatgístic, etc., es van originar amb la data d'autorització de la línia.  
No obstant això, es recorda que en la fase d'execució no s'obriran accessos nous i s'hauran d'utilitzar els existent o creats en el seu dia, i se'ls recorda que l'obertura de camins nous en terreny forestal es troba subjecte al procediment de Declaració d'Impacte Ambiental d'acord amb el que disposa la mencionada Llei d'Impacte Ambiental».  
Vist que pel Servici Territorial d'Indústria i Energia de València es va comunicar a l'empresa peticionària de la necessitat de certificar sobre el compliment del que disposa l'article 57 de la Llei 54/97, de 27 de novembre, del Sector Elèctric, ja que el projecte presentat no es troba dins dels supòsits de les limitacions a la constitució de la servitud de pas previstes en este.  
Vist l'escrit de 29 de desembre de 2003, presentat per l'empresa peticionària, al qual s'adjunta el certificat firmat per l'enginyer industrial, Javier Arroyo Caballero, visat pel Col·legi Oficial d'Enginyers Industrials de la Comunitat Valenciana, Demarcació de València de data 24 de setembre de 2003, per mitjà de la qual s'expressa que el projecte sotmés a aprovació, prenent en consideració l'amplària de la franja definida per la projecció sobre el terreny dels conductors extrems en les condicions més desfavorables incrementada a un costat i a l'altre amb les distàncies mínimes exigibles entre la dita projecció i els edificis i les construccions pròxims, complix les prescripcions establides en l'article 35.2 del Reglament Tècnic de Línies Elèctriques Aèries d'Alta Tensió, en concordança amb el que disposa l'article 162.3 del Reial Decret 1955/2000, d'1 de desembre.  
Vist que, d'acord amb el projecte la finalitat que es perseguix amb la construcció d'esta instal·lació és garantir el subministrament en la zona amb una implantació important en la demanda d'empreses industrials i comercials, així com la millora en la qualitat de servici atesa l'antiguitat i la limitació de potència de la mencionada línia actual existent.  
Vist l'escrit, de data 13 de setembre de 2005, del cap del Servici Territorial d'Energia de València, en el qual es remet l'expedient i es declara que este ha seguit els tràmits establits en la legislació aplicable a la instal·lació objecte de la present autorització.  
Vist que la resolució de la Direcció General d'Indústria i Energia de data 27 de març de 2001, per la qual procedix a realitzar el canvi de titularitat de les instal·lacions de transport i distribució d'energia elèctrica autoritzades en l'àmbit de les competències de la Conselleria d'Indústria i Comerç de la Generalitat Valenciana a nom d'Iberdrola, SA, a favor d'Iberdrola Distribución Eléctrica, SA, en els registres administratius de la dita Conselleria.  
Vist que Iberdrola Distribució Elèctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que el projecte presenta un traçat plenament concretat, disposa entre la seua documentació dels plans pertinents a escala adequada, està suficientment detallat i contenen una relació concreta i individualitzada dels béns i els drets afectats.  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.  
Atés que esta Direcció General d'Energia és competent per a resoldre la present resolució de conformitat amb l'article 16 del Decret 118/2004 d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.   
Esta Direcció General d'Energia resol:  
Primer  
Autoritzar administrativament a Iberdrola Distribución Eléctrica, SAU, la instal·lació del segon circuit de la línia elèctrica a 132 kV entre la ST Chiva i la ST Vilamarxant, en el tram comprés entre els suports núm. 33 al núm. 55 de la línia Buñol-l'Eliana-Torrent i del suport núm. 55 al núm. 9 de la línia Vilamarxant a Buñol-Torrent-Paterna, en els termes municipals de Chiva, Cheste i Vilamarxant, a la província de València, i les característiques principals de les quals són les següents:  
Origen de la línia: suport núm. 33 de la línia Buñol-l'Eliana-Torrent, en el terme municipal de Chiva.  
Fi de la línia: suport núm. 9 de la línia Vilamarxant a Buñol-l'Eliana-Paterna, en el terme municipal de Vilamarxant.  
Tensió nominal: 132 kV (1a categoria).  
Tipologia constructiva: aèria.  
Potència màxima que s'ha de transportar: 131 MVA.  
Nombre de circuits: un.  
Conductors: alumini-acer de 281,1 mm² de secció total, tipus LA-280 (LA-HAWK).  
Aïllament: cadena d'aïlladors compostos tipus U100BS, de 675 kV de tensió suportada al xoc i 360 kV de tensió suportada davall de la pluja.  
Longitud total: 9.662 m.  
Pressupost total: 240.878,46 euros.  
De conformitat amb l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució firmat per l'enginyer industrial Alfonso Sánchez Brizuela i visat pel Col·legi Oficial d'Enginyers Superiors Industrials de la Comunitat Valenciana i Albacete, Demarcació de València, de data 13 de desembre de 1999, i se sotmet a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de la notificació de la present resolució. Amb anterioritat a la finalització del dit termini Iberdrola podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular donarà compte de la terminació de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà d'un certificat de direcció i de final d'obra subscrit pel tècnic facultatiu competent, i acreditarà que és de conformitat amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. Iberdrola haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
Tercer  
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació de les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i se significa que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
La present resolució no és definitiva en via administrativa i contra esta es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 d'octubre de 2005.. El director general d'Energia: Antonio Cejalvo Lapeña.